**Natalie Portman** (oik. **Natalie Hershlag**, hepreaksi נָטַלִי הֶרְשְלַג, s. 9. kesäkuuta 1981 Jerusalem) on israelilais-yhdysvaltalainen Oscar-palkittu näyttelijä. Hänet tunnetaan muun muassa rooleistaan elokuvissa *Leon* (1994), *Iholla* (2004) ja *V niin kuin verikosto* (2005). Hän tunnetaan myös Padmé Amidalan roolistaan *Tähtien sota* -esiosatrilogiassa (1999–2005).

Portman palkittiin parhaan naispääosan Oscarilla, Golden Globella, Baftalla ja SAG-palkinnolla roolistaan elokuvassa *Black Swan* (2010).

Ura
---

Natalie Portman vuoden 2011 Oscar-gaalassa, jossa hän voitti parhaan naispääosan Oscarin elokuvasta *Black Swan*.
Portmanin elokuvaura alkoi 12-vuotiaana. Hänen ensimmäinen elokuvaroolinsa oli Mathilda Lando Luc Bessonin ohjaamassa elokuvassa *Leon*.

Portmanin tunnetuimpia rooleja ovat muun muassa päärooli elokuvassa *Black Swan*, Padmé Amidala *Tähtien sota* -elokuvasarjan episodeissa I–III, naispääosa elokuvassa *V niin kuin verikosto*, sekä strippari elokuvassa *Iholla*, josta hän sai parhaan naissivuosan Oscar-ehdokkuuden.

Portman on ohjannut lyhytelokuvan *Eve*, joka esitettiin Venetsian elokuvajuhlilla vuonna 2008. Elokuvassa näyttelevät Lauren Bacall ja Ben Gazzara. Portman on toiminut myös muutaman pitkän elokuvan tuottajana, kuten *Näin ystävien kesken*, jossa hän myös näyttelee pääosaa. Portmanin ensimmäinen oma ohjaus, vuonna 2015 ensi-iltansa saanut *Tarina rakkaudesta ja pimeydestä*, perustuu Amos Ozin omaelämäkerralliseen romaaniin. Portman näyttelee elokuvassa Ozin äitiä.

Vuonna 2011 hänet palkittiin roolistaan elokuvassa *Black Swan* muun muassa parhaan naispääosan Oscarilla, Golden Globella, Baftalla, Saturnilla ja SAG-palkinnolla.

Portman on myös tehnyt Darcyn äänen *Simpsonit*-televisiosarjassa.

Vuonna 2016 Portman näytteli Jacqueline "Jackie" Kennedyä elokuvassa *Jackie*. Portman sai roolistaan parhaan naispääosan Golden Globe- ja Oscar-ehdokkuudet.

Yksityiselämä
-------------

Portman syntyi Jerusalemissa perheeseen, joka polveutuu Keski- ja Itä-Euroopassa asuneista juutalaisista. Perhe muutti Israelista Yhdysvaltoihin Washingtoniin Portmanin ollessa kolmevuotias. Myöhemmin perhe muutti Connecticutiin ja sieltä edelleen Syossetiin New Yorkin osavaltioon.*lähde?* Portman käyttää julkisuudessa sukunimenään isoäitinsä tyttönimeä suojellakseen perhettään julkisuudelta. 

Portman on ollut kasvissyöjä kahdeksanvuotiaasta asti. Hän valmistui vuonna 2003 Harvardin yliopistosta pääaineenaan psykologia. Hän puhuu sujuvasti englantia, hepreaa, ranskaa sekä japania, jota hän on opiskellut koulussa.*lähde?*

Joulukuussa 2010 Portman ilmoitti menneensä kihloihin balettitanssija-koreografi Benjamin Millepiedin kanssa. *Black Swan* -elokuvan kuvauksissa tutustunut pariskunta sai esikoisensa, pojan, kesäkuussa 2011. Heidät vihittiin Kalifornian Big Surissa elokuussa 2012. Helmikuussa 2017 he saivat toisen lapsensa, tyttären.

Valikoitu filmografia
---------------------

*Pääartikkeli: Natalie Portmanin filmografia*
* *Leon* (1994)
* *Tähtien sota: Episodi I – Pimeä uhka* (1999)
* *Tähtien sota: Episodi II – Kloonien hyökkäys* (2002)
* *Iholla* (2004)
* *Tähtien sota: Episodi III – Sithin kosto* (2005)
* *V niin kuin verikosto* (2005)
* *Black Swan* (2010)
* *Thor* (2011)
* *Jackie* (2016)

Lähteet
-------

1. ↑  Hollywood-tähti Natalie Portman debytoi ohjaajana *Viihde*.  3.9.2008. Ilta-Sanomat. Viitattu 3.9.2008.
2. ↑  Barraclough, Leo: First Look: Natalie Portman Stars as Jacqueline Kennedy in ‘Jackie’ *Variety*.  16.12.2015. Viitattu 29.7.2016. (englanniksi)
3. ↑  Lang, Brent: Golden Globe Nominations: ‘La La Land’ Tops 2017 Nods, ‘Moonlight’ Close Behind *Variety*.  12.12.2016. Viitattu 13.12.2016. (englanniksi)
4. ↑  Natalie Portman: The prodigy comes of age | Andrew Collins *the Guardian*.  2.1.2011. Viitattu 8.1.2021. (englanniksi)
5. ↑  Chris Heath, Chris Heath: The Private Life of Natalie Portman: Rolling Stone's 2002 Cover Story *Rolling Stone*.  21.1.2011. Viitattu 8.1.2021. (englanniksi)
6. ↑  Heath, Chris: The Private Life of Natalie Portman *Rolling Stone*.  Kesäkuu 2002. NataliePortman.com. Viitattu 3.11.2006. (englanniksi)
7. ↑  Natalie Portman sai poikavauvan  15.6.2011. MTV3.fi. Viitattu 15.6.2011.
8. ↑  Natalie Portman is expecting baby No. 2 *Entertainment Weekly*.  8.9.2016. Viitattu 9.9.2016. (englanniksi)
9. ↑  Le Vine, Lauren: Natalie Portman and Benjamin Millepied Welcome Their Second Child *Vanity Fair*.  3.3.2017. Viitattu 5.3.2017. (englanniksi)

Aiheesta muualla
----------------

* Kuvia tai muita tiedostoja aiheesta **Natalie Portman** Wikimedia Commonsissa

* Natalie Portman Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Japani
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii
* Scopus

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* IdRef

 |

 |